Ολοκληρώθηκε περίπου στις 10:30 το πρωί η επιχείρηση απομάκρυνσης 138 αλλοδαπών (66 άνδρες, 44 γυναίκες και 28 ανήλικοι και νεαρής ηλικίας) από το κτίριο της οδού Μπουμπουλίνας 42, στην περιοχή των Εξαρχείων.

Η αστυνομική επιχείρηση για την εκκένωση του κτιρίου, που τελούσε υπό κατάληψη εδώ και πολύ καιρό, ξεκίνησε από νωρίς το πρωί, ενώ αυτή την ώρα ερευνώνται όλοι οι χώροι του. Κατά τη διάρκεια της επιχείρησης, έγιναν δύο προσαγωγές Ευρωπαίων πολιτών που βρίσκονταν στο κτίριο.

Σημειώνεται, ότι το κτίριο είχε εκκενωθεί από την αστυνομία και τον περασμένο Απρίλιο, αλλά μετά από λίγες ημέρες έγινε και πάλι κατάληψη.

Μόλις ολοκληρωθούν οι έρευνες στο κτίριο, θα ακολουθήσει η διαδικασία σφράγισής του.

Οι αλλοδαποί έχουν οδηγηθεί στο Τμήμα Αλλοδαπών, όπου είναι σε εξέλιξη η ταυτοποίησή τους, ενώ στη συνέχεια πρόκειται να μεταφερθούν σε οργανωμένες δομές φιλοξενίας.

Εξω από το κτίριο της οδού Μπουμπουλίνας εξακολουθούν να βρίσκονται ισχυρές αστυνομικές δυνάμεις, ενώ παραμένει αποκλεισμένη η ευρύτερη περιοχή.

Πηγή: ΑΠΕ-ΜΠΕ